Amerikaanse bison - Wikipedia
(Aangestuur vanaf Bison bison)
Tydperk: 0.01–0 m. jaar gelede
Verspreiding van die Amerikaanse buffel
'n Manlike vlaktebison in die Wichitaberge van Oklahoma.
Die Amerikaanse bison (Bison bison), ook bekend as die Amerikaanse buffel, is 'n Noord-Amerikaanse spesie van bisons wat eens in groot troppe oor die grasvelde van Noord-Amerika getrek het. Hulle het byna uitgesterf deur 'n kombinasie van kommersiële jag en slagting in die 19de eeu en die blootstelling aan siektes in mak beeste, maar toon 'n onlangse oplewing in getalle wat grootliks beperk is tot 'n paar nasionale parke en reservate. Hul historiese beweegarea het rofweg bestaan uit 'n driehoek tussen die Groot Beremeer in Kanada se verre noordwes, suid-om die Meksikaanse deelstate Durango en Nuevo Leon, en oos van die Atlantiese kus van die Verenigde State vanaf New York tot in Georgia en volgens sommige bronne suid tot in Florida. Bisons is so onlangs as 1750 in Noord-Carolina waargeneem, naby Buffalo Ford langs die Catawbarivier.
Twee subspesies of ekotipes is reeds beskryf: die vlaktebison (B. b. bison) – kleiner in grootte en met 'n meer geronde bult, en die bosbison (B. b. athabascae) – die groter van die twee met 'n langer, vierkantige bult. Verder blyk dit dat die vlaktebison moontlik bestaan uit 'n noord- (B. b. montanae) en 'n suid-subspesie, dit bring die totaal op drie te staan. Die bosbison is een van die grootste wildspesies van bovides in die wêreld, en word slegs oortref deur die Asiatiese gaur en wilde waterbuffels. Dit is die grootste lewende landdier in die Amerikas.
Die Amerikaanse bison is die nasionale soogdier van die Verenigde State van Amerika.
↑ Gates, C. & Aune, K (2008). Bison bison. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 10 November 2008.
↑ Project Gutenburg E Book – The Extermination of the American Bison
↑ "American Buffalo (Bison bison) species page". U.S. Fish and Wildlife Service. Besoek op 24 Februarie 2013.
↑ Geist, V. (1991). “Phantom subspecies: the wood bison, Bison bison "athabascae" Rhoads 1897, is not a valid taxon, but an ecotype”. Arctic 44 (4): pp. 283–300. doi:10.14430/arctic1552.
↑ Kay, Charles E. (2001). "Reintroduction of bison into the Rocky Mountain parks of Canada: historical and archaeological evidence". Crossing Boundaries in Park Management: Proceedings of the 11th Conference on Research and Resource Management in Parks and on Public Lands: pp. 143–51, Hancock, Michigan: George Wright Soc. Besoek op 2 Desember 2009.
↑ (1991) “Genetic relationship of wood and plains bison based on restriction fragment length polymorphisms”. Can J Zool 69 (1): pp. 43–48. doi:10.1139/z91-007.
↑ 7,0 7,1 (2004) “Conservation Genetic Analysis of the Texas State Bison Herd”. Journal of Mammalogy 85 (5): pp. 924–931. doi:10.1644/BER-029.
↑ Wilson, G. A. (1999). “Genetic variation within and relatedness among wood and plains bison populations”. Genome 42 (3): pp. 483–96. doi:10.1139/gen-42-3-483.
↑ Boyd, Delaney P. (April 2003). Conservation of North American Bison: Status and Recommendations (MS thesis). University of Calgary. OCLC 232117310. Besoek op 23 Februarie 2010.
Wikispecies het meer inligting verwant aan: Amerikaanse bison
Wikimedia Commons het meer media in die kategorie Amerikaanse bison.
Ontsluit van "https://af.wikipedia.org/w/index.php?title=Amerikaanse_bison&oldid=1969751"
Nasionale simbole van die Verenigde State van Amerika
Die bladsy is laas op 7 April 2019 om 09:41 bygewerk.